section_heading: Prvi svjetski rat
paragraph_text: Na početku Prvog svjetskog rata 2. konjička divizija nalazila se u sastavu 3. armije kojom je na Istočnom bojištu zapovijedao Rudolf von Brudermann. Zapovijedajući 2. konjičkom divizijom Ziegler sudjeluje u Galicijskoj bitci i to najprije u Bitci kod Komarowa, te potom u Bitci kod Rava-Ruske. U listopadu 1914. divizija prelazi u sastav 1. armije u sklopu koje sudjeluje u Bitci kod Limanowe.